section_heading: Povijest
paragraph_text: Nakon dinastije Song, koja je ponovno ujedinila Kinu, 1142. god. je sjeverna Kina bila prisiljena ustupiti u džurdžijsku dinastiju Jin.Tada je po prvi put nastao današnji naziv pokrajine, Shandong. Dinastija Ming je pokrajinu učinila otprilike istim područjem kao i danas, s tim da su joj pripadala i neka područja Liaoninga (na jugu Mandžurije). Mandžurci su osvojili cijelu Kinu, pa tako i Shandong, 1644. god., te je nastala dinastija Qing. Pod ovom dinastijom Shandong je više ili manje bio u svojim sadašnjim granicama. Shandong je regija Kine s najviše pobuna protiv dinastije Qing. Vrijedne su spomena ustanci sekti Bijelog lotusa, Skupine osam trigrama, koje su se pobunile 1780. god., odnosno Nianske bune, a i Bokserski ustanak je imao svoje korijene u Shandongu.